Marku Lamp

Marku Lamp (sündinud 13. juunil 1979) on Eesti riigiametnik, aastatel 2013–2023 Keskkonnaministeeriumi asekantsler.

Elukäik

Marku Lamp on lõpetanud Elva Gümnaasiumi ja 2002. aastal Eesti Põllumajandusülikooli metsanduse erialal. Alates 2002. aastast on ta töötanud Keskkonnaministeeriumis: aastatel 2002–2007 metsaosakonna peaspetsialistina, 2007–2013 metsaosakonna juhatajana, 2013–2023 asekantslerina.Marku Lamp - hingepidi metsa sees, Erametsakeskus, 22. oktoober 2013.Keskkonnaministeeriumi asekantslerina jätkab Marku Lamp, Äripäev, 19. september 2018.

Kriitika

2019. aasta alguses andis Eesti Keskkonnaühenduste Koda Marku Lambile 2018. aasta kõige keskkonnavaenulikuma teo tiitli ehk keskkonnakirve. Keskkonnaühenduste koda süüdistas Lampi ja Keskkonnaministeeriumi metsaosakonda vääriselupaikade kaitse takistamises.Aasta keskkonnateo tiitel läks Postimehele ja Sirbile, Postimees, 5. jaanuar 2019. Sama aasta lõpus nõudsid mitmed keskkonnaühendused Lambi tagasiastumist Keskkonnaministeeriumi asekantsleri kohalt, sest süüdistasid teda loodusvaenuliku poliitika ajamises, ametivolituste ületamises ning protseduurireeglite eiramises.Keskkonnaühendused nõuavad Marku Lampi taandumist asekantsleri ametist, Eesti Ornitoloogiaühing, 20. november 2019.

 Viited 

 Välislingid 
 Kaitsealust metsa hävitati keskkonnaministeeriumi loal
 Avalik pöördumine "Keskkonnaühendused nõuavad looduskaitse ja metsanduse valdkonna seaduspärast ja tasakaalustatud juhtimist ning Marku Lampi taandumist asekantsleri ametist"

Kategooria:Eesti riigiametnikud
Kategooria:Eesti Maaülikooli metsandusteaduskonna vilistlased
Kategooria:Keskkonnaministeerium 
Kategooria:Keskkonnakirves
Kategooria:Sündinud 1979